*Hearts of the World*
D. W. Griffith (pod šljemom u civilnoj odjeći) u rovovima tokom posjeta Zapadnoj fronti.
***Hearts of the World*** (sh. *Srca svijeta*) je američki crno-bijeli nijemi film snimljen 1918. u režiji D. W. Griffitha. Po žanru predstavlja kombinaciju melodrame i ratnog filma, a radnja je smještena u idilično francusko selo gdje živi nekoliko američkih doseljenika, a čiju bezbrižnu svakodnevnicu prekinuti izbijanje prvog svjetskog rata i njemačka okupacija. Protagonisti su dvoje mladih zaručnika (čije likove tumače Lilian Gish i Robert Harron) koje razdvoji rat; mladi Douglas Hamilton na dan vjenčanja napušta selo kako bi se priključio francuskoj vojsci, a Marie Stephenson ostaje u selu gdje zajedno sa suseljanima trpi stalna zlostavljanja okrutnog okupatora.

Griffith je film snimio nakon komercijalnog fijaska svog ambicioznog projekta *The Intolerance*, prihvativši ponudu britanske vlade da svoj talent i tadašnju reputaciju najboljeg svjetskog sineasta iskoristi za propagandni film koji je za svrhu imao javnost tada još uvijek neutralnih SAD potaći na sudjelovanje u ratu protiv Centralnih sila. Iako je najveći dio filma snimljen u južnoj Kaliforniji, na setovima djelomično "recikliranim" sa snimanja Intolerance i *Birth of a Nation*, Griffith je dio snimao u britanskom Surreyu, a otišao je i na front u Francuskoj kako bi snimio autentične snimke borbi; tom prilikom su članovi njegove vojne pratnje poginuli u njemačkom artiljerijskom napadu. U međuvremenu su 1917. godine SAD ušle u rat, te je Griffith za svoj film mogao dobiti i podršku vlastite vlade, a u film uključiti snimke američkih trupa kako oslobađaju selo.

*Hearts of the World* je sa prikazivanjem otpočeo dok je rat još uvijek trajao, i zahvaljujući patriotskom naboju je doživio veliki komercijalni uspjeh. Uz Lillian Gish se u maloj ulozi njene ljubavne suparnice pojavila njena mlađa sestra Dorothy Gish i pokazala komičarski talent koji će joj značajno pomoći u nastavku filmske karijere. U filmu se također pojavljuje i Erich von Stroheim kao pohotni njemački oficir. Usprkos toga što je ispunio svoju svrhu i pomogao Griffithu da produži karijeru, *Hearts of the World* je danas uglavnom zaboravljen, a što se često tumači njegovim propagandnim karakterom. Prema svjedočenju same Gish, Griffith se sramio svog filma, držeći da je njime izdao vlastite pacifističke principe i bespotrebno cijeli njemački narod prikazao kao zlikovce.Dijelom i zbog toga je šest godina kasnije snimio *Isn't Life Wonderfu*l koji prikazuje stradanje nedužnih njemačkih civila zbog ekonomskih odredbi Versajskog mira.

V. također
----------

* *The Heart of Humanity*

Izvori
------

Vanjske veze
------------

***Hearts of the World*** na Wikimedijinoj ostavi

* *Hearts of the World* na sajtu IMDb
* *Hearts of the World* at SilentEra
* Prikaz na Allrovi[*mrtav link*]
* photo[*mrtav link*], and its trace art lobby poster: poster Still photo from the film
* Full movie available for viewing online at MatineeClassics.com Arhivirano 2013-06-11 na Wayback Machine-u

| * p
* r
* u
Filmovi koje je režirao D. W. Griffith |
| --- |
| 1908-1913 | 
* *stotine - v. kompletnu filmografiju*

 |
| 1914-1916 | 
* *Waifs*
* *The Massacre*
* *Judith of Bethulia*
* *Battle of the Sexes* (izgubljen)
* *Brute Force*
* *Home, Sweet Home*
* *The Escape* (izgubljen)
* *The Avenging Conscience: or 'Thou Shalt Not Kill'*
* *The Birth of a Nation*
* *A Day with Governor Whitman*
* *Intolerance: Love's Struggle Throughout the Ages*

 |
| 1917-1919 | 
* *A Liberty Bond Appeal*
* *Hearts of the World*
* *The Great Love*
* *Lillian Gish in a Liberty Loan Appeal*
* *The World of Columbus*
* *The Greatest Thing in Life* (izgubljen)
* *A Romance of Happy Valley*
* *The Girl Who Stayed at Home*
* *Broken Blossoms*
* *True Heart Susie*
* *The Fall of Babylon*
* *The Mother and the Law*
* *Scarlet Days*
* *The Greatest Question*

 |
| 1920-e | 
* *The Idol Dancer*
* *Remodeling Her Husband*
* *The Love Flower*
* *Way Down East*
* *Dream Street*
* *Orphans of the Storm*
* *One Exciting Night*
* *Mammy's Boy*
* *The White Rose*
* *America*
* *Isn't Life Wonderful*
* *Sally of the Sawdust*
* *That Royle Girl*
* *The Sorrows of Satan*
* *Topsy and Eva*
* *Drums of Love*
* *The Battle of the Sexes*
* *Lady of the Pavements*

 |
| 1930-e | 
* *Abraham Lincoln*
* *The Struggle*

 |